Mai multe explozii au răsunat luni dimineaţă, 25 martie, în capitala ucraineană Kiev, iar sirenele de alertă aeriană au fost declanşate, au declarat reporterii Reuters.
"Explozii puternice în Kiev. În ultimele 5 zile, Rusia a lansat sute de rachete şi drone împotriva unei ţări suverane. Ucraina are nevoie de ajutorul nostru acum. Nu mai este niciun minut de pierdut", spune diplomatul într-o postare pe X.
Again this morning Russia is attacking Ukraine with hypersonic missiles. Loud explosions in Kyiv.
Over the last 5 days, Russia has launched hundreds of missiles and drones against a sovereign country.
Ukraine needs our assistance now. There is not a moment to lose.
— Ambassador Bridget A. Brink (@USAmbKyiv) March 25, 2024
O clădire cu trei etaje din cartierul Pecerski a fost avariată şi cel puţin o persoană este rănită.
Potrivit primarului Vitali Kliciko, clădirea este nerezidenţială şi a fost avariată de căderea resturilor de rachetă. Serviciile de urgenţă lucrează la faţa locului.
🚨Kyiv now
Some Ukrainian sources state that the Russian armed forces used a Zircon missile for this attack. pic.twitter.com/ngOd7LXhKT
— MD (@distant_earth83) March 25, 2024
"Până în prezent, a fost identificată o victimă, iar medicii au acordat asistenţă la faţa locului", a adăugat el.
De asemenea, rapoarte preliminare indică resturi de rachetă căzute în districtele Solomianski şi Dniprovski, în timp ce în districtul Holosiivski, fragmente de rachete au fost găsite într-o centură forestieră.
"Explozii în capitală. De urgenţă la adăpost!" a scris primarul oraşului Kiev, Vitali Kliciko, pe Telegram.
Cel puţin două explozii au fost auzite în capitală. Sirena a sunat după producerea exploziilor, precizează Ukrainskaia Pravda.
Imagini apărute pe reţelele sociale arată oameni, inclusiv copii, care aleargă să se pună la adăpost.
Children are running to a bomb shelter during explosions. Kyiv. March 25. pic.twitter.com/LRvP7Bpx4r
— Anton Ptushkin (@ptuxerman) March 25, 2024
Forţele Aeriene au raportat că o rachetă a fost trasă spre Kiev, iar apărarea antiaeriană a intrat în funcţiune.
Şeful administraţiei militare a regiunii, Serhii Popko, a declarat că, potrivit informaţiilor preliminare, în urma atacului cu rachetă asupra Kievului, au căzut resturi în districtul Pecersk. "O clădire rezidenţială a fost avariată. Serviciile operative se îndreaptă spre locul incidentului. Datele sunt în curs de clarificare", a spus el.
Police showed the first photos of the aftermath of the attack on Kyiv pic.twitter.com/lg7m3xIce4
— NEXTA (@nexta_tv) March 25, 2024
La rândul său, primarul Kliciko a precizat că serviciile de urgenţă sunt chemate în prezent în cartierele Pecerski, Solomianski şi Dniprovski din capitală.
Capitala Ucrainei a fost vizată de un atac susţinut şi săptămâna trecută.
Noul atac intervine în condiţiile în care Moscova a trecut prin tragedia atentatului de vineri de la o sală de concerte, soldat cu 137 de morţi, pentru care organizaţia Stat Islamic şi-a asumat răspunderea, dar pe care Kremlinul, care a promis răzbunare, încearcă să-l pună pe seama Ucrainei.